ถ้าไม่กินยายังมีวิธีกินอย่างอื่นที่ทำให้สัณโรคนี้หายไหมคะ? คือว่าให้ยามาแล้วหนูลืมกินไป1วันวันเดียวจริงๆค่ะ แล้วเหมือนมันจะเป็นหนักกว่าเดิมไม่กล้าบอกผู้ปกครองกลัวเขาด่าอ่ะค่ะ ถ้าขอเป็นแบบการรักษาธรรมชาติๆจะได้ไหมคะ?
สวัสดีค่ะ การรักษาวัณโรค ไม่ว่าจะเป็นวัณโรคต่อมน้ำเหลือง วัณโรคปอด หรือที่อวัยวะอื่นๆ ก็ตาม การรักษาหลักคือการทานยาปฏิชีวนะฆ่าเชื้อ ส่วนการรักษาอื่นๆ ก็จะเป็นการรักษาเสริมตามข้อบ่งชี้ที่มี เช่น การผ่าตัด และการรักษาบรรเทาตามอาการอื่นๆ ที่เกิดร่วมค่ะดังนั้น การรักษาแบบธรรมชาติ (ไม่แน่ใจว่าหมายถึงอะไร) ไม่ใช่การรักษาที่จะทำให้เชื้อโรคหายไปได้ ควรจะต้องทานยาต่อเนื่องตามที่แพทย์สั่งและไปรับการตรวจติดตามตามนัดด้วยค่ะ โดยจะใช้เวลาในการรักษานาน 6 เดือน - 1 ปี ดังนั้น ก็ขอให้อดทนรักษาต่อไปค่ะทั้งนี้ การลืมทานยาไป 1 วัน ไม่ได้ถึงกับทำให้เชื้อโรคเกิดดื้อยาหรือโรคไม่หายค่ะ ดังนั้น ไม่ต้องเครียดหรือวิตกกังวลไป แต่หลังจากนี้ ก็ควรพยายามไม่ลืมทาน และทานยาตามเวลาด้วยค่ะ